**Ауыл биләмә башлығының йыллыҡ отчеты**

Йыл һайын, ауыл биләмәһе башлығы депутаттар, актив алдында, ауыл хакимиәтенең йыллыҡ эштәренә отчет менән сығыш яһай. Быйыл да һеҙҙең алда, 2021 йыл һөҙөмтәләре менән ҡыҫҡаса таныштырып үтергә теләйем.

Таулыҡай ауыл биләмәһенә 4 ауыл ҡарай.

Бөтәһе ауыл биләмәһендә 2073 кеше йәшәй.

Үрге Таулыҡайҙа – 759 кеше,

Түбәнге Таулыҡайҙа – 243,

Сыңғыҙҙа – 634,

Буранбайҙа – 465 кеше.

Үрге Таулыҡайҙа – 122 өй, шуның 32 буш тора,

Түбәнге Таулыҡайҙа – 87 өй, 22 өй буш,

Сыңғыҙҙа – 149 өй, 9 өй буш,

Буранбайҙа – 122 өй, 24 өй буш тора.

Эшләгән кешеләр (официально эшләгәндәр): Үрге Таулыҡайҙа – 280 кеше,

Түбәнге Таулыҡайҙа – 48,

Сыңғыҙҙа – 88,

Буранбайҙа – 105 кеше.

Пенсионерҙар: Үрге Таулыҡайҙа – 136 кеше,

Түбәнге Таулыҡайҙа – 72,

Сыңғыҙ – 106,

Буранбайҙа – 73 кеше.

Уҡыусылар һаны: Үрге Таулыҡай мәктәбендә –90 бала,

Сыңғыҙ мәктәбендә – 92,

Буранбайҙа – 6 уҡыусы.

Үрге Таулыҡайҙа 30 дошкольник,

Сыңғыҙ – 17, Буранбайҙа – 18 бала дошкольник.

2021 йылда 10 бала тыуған, 22 кеше үлгән.

Күп балалы ғаиләләр бөтәһе -45 ғаилә . Үрге һәм Түбәнге Таулыҡай – 22 ғаилә, Сыңғыҙҙа – 13 ғаилә, Буранбайҙа – 10 ғаилә.

Ауыл биләмәһендә Ленин исемендәге колхоз кооперативы Ишалина Хәнифә, Уразбаева Зәлиә.

Ауыл биләмәһендә 10 магазин бар.

Ражапов Булат Рәжәп улы, Науширбанов Нурфаиз Файзрахман улы, Усманов Галимйән Зариф улы пилорама менән , ағас эше менән эш итәләр. Беҙҙең ошо эшҡыуарҙарыбыҙ беҙҙең иң беренсе ярҙамсыларыбыҙ, ниндәй генә проблема менән мөрәжәғәт итһәңъ дә, улар һәр вакыт беҙгә ярҙам ҡулын һуҙа. Ҙур рәхмәт уларга. Артабанғы эштәрендә тик уңыштар ғына теләйбеҙ.

1. Таулыҡай Ауыл Советы эше буйынса.

Пандемия булыу сәбәпле быйылғы йыл депутаттар менән осрашыуҙар, сессиялар бик әҙ булды. Бөтәһе 4 йыйылыш үткән.

Ауыл хакимиәтенә 2021 йылда 34 яҙма ғариза яҙылған, был ғаризалар береһе лә яуапһыҙ ҡалманы, барыһына ла мәлендә яуаптар бирелде, мөрәжәғәттәре ыңғай хәл ителде. 2037 төрлө форматтағы справкалар бирелгән. Бер йәш ғаилә йәштәр программаһына иҫәпкә торҙо.

Ауыл халҡы менән 10 сход , 4 йыйылыш үткәрелде. Пандемия шарттарында, ҡыйынға тура килһә лә, ауыл халҡы менән осрашыуҙар, йыйылыштар үткәрергә тырыштыҡ. Сходтар ауыл малы көтөүен ойоштороу буйынса уткәрелде, шулай уҡ ҡый реформаһына ярашлы, Үрге Таулыкай ауылының Гагарин урамы халҡы менән мусорный контейнерҙарҙы ултыртыу урынын билдәләү буйынса сход булды. Республиканан бүленгән 90 мең аксаға Гагарин урамына контейнерный площадка урынлаштырылды. Богонгө көндә Таулыкай ауылында – 3, Тубәнге Таулыкайза – 1 , Сынғыҙҙа - 2, Буранбайҙа – 1 контейнерный площадка бар.

Шулай уҡ, сходтарҙа янғын хәүефһеҙлеге, ППМИ ла ҡатнашыу, төҙөкләндереү, терроризм, экстремизм, эскелек, контрафакт аракы һатыуҙы туҡтатыу, урамдарҙы яҡтыртыу темалары көнүҙәк тема булып торҙо.

Налог йыйыу буйынса беҙҙең ауыл биләмәһе йылдағыса, район буйынса алдынғылар рәтендә. Ер һалымына план 611 мең булһа, беҙ 562 мең йыйғанбыҙ. Милеккә һалым план буйынса 48 мең, ә 42 мең йыйғанбыҙ. ЕСХН – 23,5 мең йыйылған.

Короновирус сирен еңеүҙең төп ысулы булып халыҡтың вакцина һалдырыуы тора. Беҙҙең ауыл биләмәһе халҡы вакцинацияға ыңғай ҡарашта булды. Йыл йомғаҡтарына ҡарағанда, беҙҙең ауыл биләмәһе вакцинация буйынса адынғы урынды биләй. Был эште әүҙем алып барған фельдшерҙарға ҙур рәхмәт еткерәбеҙ.

Янғын хәүефһеҙлегенә килгәндә, халыҡ араһында аңлатыу эштәре алып барыла. Депутаттар, актив, ауыл хакимиәте хеҙмәткәрҙәре даими рәүештә күп балалы ғаиләләрҙе, яңғыҙ йәшәгән оло йәштәгеләрҙе, хәүеф төркөмөндә торған ғаиләләрҙе, ир-аттарҙы өйҙәренә барып янғын хәүефһеҙлеген тикшерә, памяткалар тарата, инструктаж үткәрә. Ҡоролоҡ ныҡ булыу сәбәпле, кешенең ут менән һаҡ ҡыланмауы арҡаһында, йәй көнө беҙҙең ауыл биләмәһендә лә янғындар булды. Һәрешҡужа арты, Буранбай ауылы эргәһендәге урман сите янып китте. Ауыл халҡының әүҙемлеге, техниканың тиҙ барып етеүе арҡаһында ғына ҙур бәләнән ҡотолоп ҡалдыҡ.

Берәҙек эттәр проблемаһы көнүҙәк мәсьәләләрҙең береһе. Динислам Рәжәп улы Хәсәнов менән килешеп берәҙек эттәрҙе тотоу даими ойошторолдо.

2021 йылда ППМИ конкурсы менән Буранбай клубының тәҙрәләрен һәм ишектәрен евроға алыштырҙыҡ. 2021-2022 йылғы ППМИ конкурсында Сыңғыҙ мәктәбенең ҡоймаларын алмаштырыу проекты менән ҡатнашабыҙ. Бөгөнгө көндә конкурс документтары әҙерләп Өфөгә ебәрелде. Конкурста еңеп, был проектты уңышлы атҡарып сығырбыҙ, тип ышанам.

2021 йылда беҙҙең ауылдарҙа ҡый йыйыу, аклау, буяу һәм төҙөкләндереү буйынса өмәләр ҙә гөрләп үтте . Бөтә донъя таҙалыҡ көнөнә арналған тирә-яҡ мөхитте таҙартыу буйынса экологик өмәләр, Шулай уҡ һәр кесаҙна ауылыбыҙҙың актив халҡы ауылдарҙағы сүп-сар өйөмдәрен юк итеү максатында « Таҙа кесаҙна» өмәләренә сыкты.

Таулыкай һәм Буранбай ауылдарында урынлашкан Королтай аллеялары, ауылыбыҙҙың уңған катын- кыҙҙары менән тулыһынсы буялды. Аяуһыҙ ҡоролоҡ йылы булыу сәбәпле, ултыртылған үҫентеләрҙе һаҡлап ҡалыу маҡсатында аҙна һайын ҡоролтай аллеяһына һыу ҡойоу ойошторолдо. Йәшел Башкортостан акцияһы сиктәрендә Таулыҡай, Сыңғыҙ, Буранбай ауылдарында ағас үҫентеләре клуб,аллея, мәсет майҙансыктарына ултыртылды. Урмандан үҫентеләр алып ҡайтыуға ярҙам күрһәткән депутаттарыбыҙ Усманов Ғәлимйән Зариф улына, Сәйетов Юнир Муллахмәт улына, Уҙәнбаев Йәмил Фирғәт улына,Алтынбаев Хәлим Рамаҙан улына, шулай ук үҫентеләр менән ярҙам күрһәткән Дәүләкәнов Зөлфәт Тәлғәт улына һәм ҡатнашҡан ауыл халҡына ҙур рәхмәтебеҙҙе еткерәбеҙ.

Рәхмәтебеҙҙең иң ҙурын Сәлимов Ғәлим Була улына еткерәбеҙ, сөнки Ленин исемендәге ауыл хужалығы кооперативы йыл әйләнәһенә яғыулыҡ һәм техника менән тулыһынса беҙҙе тәьмин итеп тора.

« Сылтыр шишмә» акция сиктәрендә Таулыкай Сыңғыҙ Буранбай ауылдарында урынлашҡан шишмәләр тулыһынса кәртәләнде. Сыңғыҙ ауылы депутаты Шахморатов Булат Әүхәҙи улы үҙенең актив егеттәре менән Йөлөк ояһы исемле һыу сығанағын кәртәләп алды, ә катын-ҡыҙҙар матур итеп буяуҙы ойошторҙо.

2021 йылда Бөтә Донья Башҡорттары Ҡоролтайы иғлан иткән «Айыҡ ауыл» конкурсында Таулыкай ауылы һәм «Сәләмәт ауыл» конкурсында Сыңғыҙ ауылы ҡатнашты. Айыҡ ауыл конкурсында Таулыкай ауылын яҡшы яҡтан билдәләп үттеләр. Ә Сыңғыҙ ауылы район буйынса был конкурста 3 урын алып, 15 мең һумлыҡ сертификат менән бүләкләнде.

Республика хөкүмәте тарафынан Һуғыш осоро балаларына «Дети войны» тигән таныклыҡ тапшырылды. Был сараны һәр зав клуб матур, ойошҡанлы итеп үткәрҙе. Таулыҡай ауылы, район инвалидтар ойошмаһы менән берлектә, ауыл халҡын йыйып ҙур матур сара үткәрһә, Буранбай,Сыңғыҙҙар инәй-олатайҙарын сәй табыны артына йыйып уларға матур ял ойошторҙо.

2021 йылда район күләмендә үткәрелгән “Сәләмәтлек һәм әүҙем оҙон ғүмерлелек” йылына арналған үҙешмәкәр коллективтар смотрында ауыл биләмәһе коллективтары бик уңышлы сығыш яһаны. Буранбай ауылы коллективы 1 дәрәжә диплом, Сыңғыҙ коллективы 2 дәрәжә диплом һәм Таулыҡай коллективтары 3 дәрәжә дипломына лайыҡ булды. Беҙҙең ауыл биләмәһе коллективтары быйылғы йылда үтәсәк смотрҙа ла әүҙем катнашыр тигән теләктә ҡалам. Бының өсөн мәҙәни ойоштороусылар яуаплы.

2021 йылда Бөтә Рәсәй буйынса микроперепись һәм ауыл хужалығы буйынса перепись булды. Яуаплы кешеләр был эштәрҙе урынына еткереп эшләне. Был эш һөҙөмтәләре буйынса район кимәлендә маҡтаулылар рәтендә булдыҡ.

Шул уҡ ваҡытта сентябрь айында үткән һайлауҙар ҙа ойошҡанлы, бер ниндәй проблемаһыҙ үтте. Явка һәр һайлау участогында яҡшы булды. Пандемия сәбәпле, һайлау 3 көн барһа ла, һайлау комиссиялары үҙҙәренә йөкмәтелгән эште юғары кимәлдә башкарып сыға алдылар.

2021 йыл ҡоролоҡ булыу сәбәпле, ауыл хужалығына ҙур ауырлыктар тыуҙырҙы,хәлде еңеләтеү максатынан Республика бюджетынан КФХларға һәм айырым хужалыктарға АКСАЛАТА СУБСИДИЯ бирелде. Беҙҙең ауыл биләмәһенән 84 кеше юлланы, комиссия карағандан һуң, Таулыкайзан – 29, Тубәнге Таулыҡайҙан – 13, Сыңғыҙҙан - 18, Буранбайҙан – 24 ЛПХ аксалата ярзамга лайык булды. Бөтәһе 69 кеше 830816(һигеҙйөҙ ҙә утыҙ мең һигеҙйөҙ ун алты ) һумлыҡ бесән һәм ем һатып алған өсөн компенсация алды. 15 кешегә отказ булды. Сәбәбе – налогтары мәлендә түләнмәгән, йәиһә пенялары булған.

Йылда беҙҙең ауыл халкы үҙе яратып уҡыған баҫмаларға яҙылып кинәнә һәм Һакмар ғәзите редакцияһы үткәргән «Һакмарға яҙыл һәм бүләк от » акцияһында әүҙем катнашып иҫтәлекле бүләктәр ота. 2021 йылда Һакмар гәзитенә 390 кеше, Баймаский вестник гәзитенә 8 кеше яҙылған. Беҙҙең ауыл биләмәһе подписка буйынса гел беренсе урындарҙы алып килә. Почта етәксеһе Гөлсинә Рамаҙан ҡыҙы йыл да маҡтаулылар рәтендә.

Сентябрь айында БСТ каналы , Дилара Зарипова етәкләгән “Тормош ” исемле телепередача Таулыкай ауылын төшөрҙө. Ауылдың күптаргә үрнәк булған ғаиләләрен, эшкыуарҙарҙы, ауыл халкынын тормош, йашау рәүешен, үз эсена алган был проект ауылдаштар кунеленда матур иҫтәлек булып уйылып калды.

Ауылдашыбыҙ, афган һуғышы ветераны Яхин Дидар Әйүп улы иҫтәлегенә Баймак районы етәкселеге һәм Хәрби туғанлыҡ ағзалары тарафынан стелла ҡуйылды.

Ауыл биләмәһенең Сыңғыҙ, Буранбай ауылдарында Ағинәй йәмәғәт ойошмаһы уңышлы эш алып бара. Таулыҡай ауылында был ойошма юҡ кимәлендә ине. 2021 йылда беҙ ,, Ағинәй " йәмәғәт ойошмаһын төҙөнөк. Етәксеһе итеп Гөлнур Моратша ҡыҙы Дәүләкәнованы билдәләп ҡуйҙыҡ. Яңылышмағанбыҙҙыр тип уйлайым. Ҡыҫҡа ғына ваҡыт эсендә Гөлнур Моратша ҡыҙы ауылдың лайыҡлы ҡатындарынан төркөм туплап, бик әүҙем эш башланы.

Ауыл биләмәһендә Яңы йыл байрамдары йыл да ойошҡанлы, юғары кимәлдә үтә. Һәр ауыл, халыҡ өсөн онотолмаҫ ял минуттары бүләк итеү өсөн бар тырышлығын һала. Округ депутаттары сиратлап үткәргән байрамдар бигерәк тә йәнле үтә. Быйыл, Сыңғыҙ депутаты Шахморатов Булат Әүхәҙи улы, үҙ округында байрамды ойошканлы итеп үткәрҙе. Был традиция артабан да дауам итер тип ышанабыҙ. Таулыҡайҙарҙы ла ошондай форматта эшләй башлауға саҡырам.

Беҙҙең ауыл биләмәһенә кеше һанына ҡарап йылына 500 мең Республиканан акса бүленә. Шул аҡсаның ҡайҙа тотонолоуы тураһында ҡыҫҡаса отчет :

1. Заман магазинынан алынған 2600 һумлыҡ хоз. Материалдар менән Түбәнге Таулыкай менән Сыңғыҙ араһындағы иҫке зыярат эзбиз менән буялды.

2. Шул ук Заман магазинынан 3762 һумлык йәшел краскалар,кисточкалар алынды. (Был краскалар бөгөнгө көндә сельсвоетта һаҡлана. Көндәр йылытыу менән Урге Таулыкай зыяратын буяуҙы ойошторасаҡбыҙ. 2014 йылда ППМИ программаһы менән кәртәләнеп, буялған ине. Хәҙер уның буяуы уңған. )

3. Шул ук Заман магазинынан алынған 6700 һумлыҡ хоз. Материалдар (водоэмульсионка, йәшел, һары төҫтәге колер) менән Таулыкай ауылында һәм Буранбай ауылында эшләнгән Ҡоролтай аллеялары буялды. Был эштәр барыһы ла актив, депутаттар, ауыл халҡы ярҙамы менән өмә формаһында үтте.

4. Шәхси эшҡыуар Абрамов Олег Сергеевичтан 3500 һумға Ҡарғалы –Таулыҡай юлында торған баннер алмаштырылды. Елгә йыртылып, осоп тора ине.

5. Урамдарҙы ҡарҙан таҙартыу өсөн Ленин исемендәге ауыл хужалығы кооперативына 10.000 акса күсерзек. Был йәһәттән беҙ Ғәлим Булат улына рәхмәтлебеҙ. Ҡар күпләп яуыу менән, ул шунда уҡ юлды таҙартыуға техникаһын бүлә.

6. Түбәнге Таулыҡай ауылының Иркэш һәм Айгүл урамдарына яҡтыртыу ҡорамалдары ҡуйылды. **Был эшкә Берҙәм Рәсәй партияһы биргән Аныҡ эштәр программаһы буйынса бүленгән 176 мең һум китте**, һәм етмәгән аксаны - 171 меңде, төҙөкләндереү аҡсаһынан өҫтәнек. Ошонда уҡ Сыңғыҙ ауылының Күсәбә урамындағы 17 лампа алмаштырылды. 2021 йылда бөтәһе 347 меңлек уличное освещение эшләнелде. Каширин Георгий Владимирович подрядчик булды.

Ошо урам яҡтыртыу ҡоролмаларын ҡуйыуҙы эшләтеү өсөн мотлаҡ проект булырға тейеш. Был эш - 7000 һум булды.

Шулай уҡ алдағы йылға эшләнәһе эштәр, пландар менән дә таныштырып китер кәрәктер.

- Догазификация.

- Асфальтирование дороги Ҡарғалы- Буранбаево.

- Үрге Таулыкайҙың Һакмар йылғаһы аша күперҙе ремонтлау.